Lenti

Lenti (sloveeni Lentiba, saksa Nempthy) on linn Ungaris Zala komitaadis, Lenti kreisi halduskeskus.

 Geograafiline asend 
Lenti asub Sloveenia piirist natuke rohkem kui 6 km kaugusel, komitaadikeskusest Zalaegerszegist ligikaudu 33 km edelas.

 Ajalugu 
Asulat on esmamainitud 1237. aastal (Nemith). 1275. aastal on Lentit nimetatud kuninglikuks jahikülaks. 1381. aastal anti Lentile turulinna staatus. Lenti lossi piirasid mitmel korral Türgi väed, kuid nad ei suutnud seda vallutada. 1768. aastal kaotati mõisniku dekreediga Lenti linna privileegid, mistõttu selle areng jäi pikaks ajaks seisma. Raudteeühenduse sai Lenti 1890. aastal. Industrialiseerimine algas Lentis 1920. aastatel. Suurküla staatus anti Lentile 1969. aastal. Linnaõigused sai Lenti 31. detsembril 1978.Lenti Város Lenti region. Vaadatud 23. märtsil 2024

 Sõpruslinnad 
 Lendava, Sloveenia
 Bad Radkersburg, Austria
 Mursko Središće, Horvaatia

 Viited 

Kategooria:Ungari linnad
Kategooria:Zala komitaat